
Επιμορφωτικό Σεμινάριο της Μονάδας Ισότιμης Πρόσβασης

Μονάδα Ισότιμης Πρόσβασης ατόμων με αναπηρία και ατόμων με ειδικές εκπαιδευτικές ανάγκες του Γεωπονικού Πανεπιστημίου Αθηνών για τα Τμήματα της Στερεάς Ελλάδας (Άμφισσα, Θήβα, Καρπενήσι):

«Δημιουργώντας Προσβάσιμο Εκπαιδευτικό Υλικό στο PowerPoint»

Ημέρα: Παρασκευή, 30/10/2026

Ώρα: 11:00

Σύνδεσμος: https://teams.microsoft.com/meet/3137712548861694?p=7LXmVsFKl1XXL7ryxb 

Στόχος του σεμιναρίου είναι η εξοικείωση των μελών της πανεπιστημιακής κοινότητας και των διδασκόντων με τη δημιουργία προσβάσιμων παρουσιάσεων και σημειώσεων για φοιτητές με εντυποαναπηρία. Η επιμόρφωση εστιάζει στις βασικές αρχές μορφοποίησης, στη χρήση προσβάσιμων θεμάτων, στην επεξεργασία πολυμέσων και πινάκων, καθώς και στην απόδοση σύνθετου επιστημονικού περιεχομένου και μαθηματικών τύπων, διασφαλίζοντας την ισότιμη πρόσβαση στο εκπαιδευτικό υλικό.

Το περιεχόμενο της επιμόρφωσης διαρθρώνεται στις εξής θεματικές ενότητες:

Κεφάλαιο 1: Εισαγωγικά στοιχεία προσβασιμότητας και η σημασία των προσβάσιμων σημειώσεων/παρουσιάσεων.

Κεφάλαιο 2: Κειμενικό περιεχόμενο (γραμματοσειρές, στοίχιση, αντίθεση χρωμάτων, λίστες και διαστήματα).

Κεφάλαιο 3: Πολυμεσικό περιεχόμενο, εναλλακτικό κείμενο (alt text), βίντεο, ηχητικό υλικό και η προσεκτική χρήση εργαλείων Τεχνητής Νοημοσύνης (LLMs).

Κεφάλαιο 4: Ορθή δημιουργία και δομή πινάκων.

Κεφάλαιο 5: Γενικές αρχές δημιουργίας προσβάσιμων αντικειμένων, διαχείριση υπερσυνδέσμων, έλεγχος συνοδευτικών αρχείων Excel και χρήση του εργαλείου «Έλεγχος Προσβασιμότητας» (Accessibility Checker).

Η επιμόρφωση απευθύνεται σε μέλη ΔΕΠ, διδάσκοντες/ουσες, διοικητικό προσωπικό, βιβλιοθηκονόμους και σε όλα τα μέλη της πανεπιστημιακής κοινότητας των Τμημάτων της Στερεάς Ελλάδας.

Για περισσότερες πληροφορίες μπορείτε να επικοινωνήσετε:

Φωτεινή Καργιώτη: 210-5294283, fkargioti@aua.gr




Ο Αντιπρύτανης Οικονομικών, Ανάπτυξης
και Φοιτητικής Μέριμνας

ΚΑΘΗΓΗΤΗΣ ΔΗΜΗΤΡΙΟΣ ΤΣΙΤΣΙΓΙΑΝΝΗΣ

